力疾山下吴村看杏花 (唐)司空图 汉王何事损精神, 花满深宫不见春。
秾艳三千临粉镜, 独悲掩面李夫人。
杏花 (唐)温庭筠 红花初绽雪花繁,重叠高低满小园。
正见盛时犹怅望, 岂堪开处已缤翻。
情为世累诗千首,醉是吾乡酒一樽。
杳杳艳歌春日午,出墙何处隔朱门。
途中见杏花 (唐)吴融 一枝红艳出墙头,墙外行人正独愁。
长得看来犹有恨, 可堪逢处更难留。
林空色暝莺先到,春浅香寒蝶未游。
更忆帝乡千万树,澹烟笼日暗神州。
杏花 (唐)韩愈 居邻北郭古寺空,杏花两株能白红。
曲江满园不可到, 看此宁避雨与风。
二年流窜出岭外,所见草木多异同。
冬寒不严地恒泄,阳气发乱无全功。
浮花浪蕊镇长有, 才开还落瘴雾中。
山榴踯躅少意思,照耀黄紫徒为丛。
鹧鸪钩輈猿叫歇,杳杳深谷攒青枫。
岂如此树一来玩, 若在京国情何穷。
今旦胡为忽惆怅,万片飘泊随西东。
明年更发应更好,道人莫忘邻家翁。
初见杏花 (宋)梅尧臣 不待春风遍, 烟林独早开。
浅红欺醉粉, 肯信有将梅。
北陂杏花 (宋)王安石 一陂春水绕花身, 身影妖娆各占春, 纵被春风吹作雪, 绝胜南陌碾成尘。
云露堂前杏花 (宋)范成大 蜡红枝上粉红云, 日丽烟浓看不真。
浩荡风光无畔岸, 如何锁得杏春园。
杏花杂诗 (元)元好问 杏花墙外一枝横, 半面宫妆出晓晴。
看尽春风不回首, 宝儿元自太憨生。
杏花(明)沈周 半抱春寒薄杂烟, 一梢斜路曲墙边。
东家小女贪妆裹, 听买新花破晓眠。
杏花”古诗词选录 石梁度空旷,茅屋临清洄。
俯窥娇娆杏,未觉身胜影。
嫣如景阳妃,含笑堕宫井。
怊怅有微波,残妆坏难整。
(宋·王安石《杏花》) 桃花烂漫杏花稀,春色撩人不忍为。
(宋·陆游《剑南诗稿·山园杂咏五首》) 沾衣欲湿杏花雨,吹面不寒杨柳风。
(宋·志南《绝句》) 小楼一夜听春雨,深巷明朝卖杏花。
(宋·陆游《临安春雨初霁》) 杏花无处避春愁,也傍野烟发。
(宋·韩元吉《好事近》) 东厢月,一天风露,杏花如雪。
(南宋·范成大《忆秦娥》) 杏花疏影里,吹笛到天明。
(南宋·陈与义《临江仙》